



RAPORT DE SPECIALITATE
pentru aprobarea Proiectului de hotărâre privind stabilirea impozitelor și taxelor locale pentru anul 2022

Subsemnata, Lavinia NEGOIȚĂ, inspector în Compartimentul financiar-contabil al Aparatului de specialitate al Primarului Comunei Șoldanu,
Văzând: 
· Proiectul de hotărâre nr. 49 din 09.11.2021 privind stabilirea impozitelor și taxelor locale pentru anul 2022, la Comuna Șoldanu, Județul Călărași, inițiat de Primarul Comunei Șoldanu, Iulian GEAMBAȘU;
· Referatrul de aprobare înregistrat cu nr. 5878 din 11.11.2021;
· Anunțul privind elaborarea unui proiect de hotărâre cu caracter normativ, înregistrat la Primăria Comunei Șoldanu cu nr. 5879 din 11.11.2021.
[bookmark: _Hlk59604448]Luând act de:
· Hotărârea Consiliului Local al Comunei Șoldanu nr. 32 din 23.12.2002 privind delimitarea zonelor în intravilanul şi extravilanul Comunei Şoldanu, pentru stabilirea impozitului şi taxei pe teren;
· Hotărârea Consiliului Local al Comunei Șoldanu nr. 59 din 23 decembrie 2020 privind stabilirea impozitelor și taxelor locale pentru anul fiscal 2021;
· Planul Urbanistic General al Comunei Șoldanu, aprobat prin Hotărârea Consiliului Local al Comunei Șoldanu nr. 30/2021;
· Necesitatea asigurării veniturilor proprii ale bugetului local pentru anul 2022 în scopul finanţării cheltuielilor publice locale, pe de o parte, precum şi de condiţiile locale specifice zonei, pe de altă parte;
Luând în considerare:
· Indicele de inflație publicat de Institutul Național de Statistică pentru anul 2020, de 2,6%;
· condiţiile locale specifice zonei.
Analizând temeiul legal al inițiativei:
· prevederile art. 16 alin. (2) din Legea nr. 273/2006 privind finanțele publice locale, modificată şi completată;
· prevederile art. 455-492 din Codul fiscal aprobat prin Legea nr. 227/2015, modificat şi completat, coroborat cu prevederile din Codul de procedură fiscală aprobat prin Legea nr. 207/2015;
· dispoziţiile art.7 din Legea nr.52/2003 republicată privind transparenţa decizională în administraţia publică.
Analizând temeiul de drept al propunerii de adoptare a hotărârii: 
· dispozițiile art.87 alin.(3), art.129 alin.(2) lit.b), alin.(4) lit.c) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare.
Constatând că nu au fost formulate opinii, sugestii sau propuneri cu caracter de recomandare de către persoane interesate referitor la forma sau conținutul proiectului de hotărâre.
Faţă de elementele prezentate, în conformitate cu prevederile art. 136 alin. (1) coroborate art. 139 alin. (1) și alin. (2) lit. a) şi art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, consider legală și oportună adoptarea unei hotărâri de stabilire a impozitelor și taxelor locale pentru anul fiscal 2022 în forma propusă de inițiator.
Inspector, Lavinia NEGOIȚĂ			 
